Federico Valverde

Federico «Fede» Santiago Valverde Dipetta (født 22. juli 1998) er en uruguayansk fotballspiller som spiller for den spanske klubben Real Madrid CF.

Peñarol 
Valverde tilbrakte mesteparten av sine år som ungdomsspiller i klubben Peñarol, hvor han raskt markerte seg. Han debuterte for Peñarol mot Cerro i deres første kamp under 2015–16 sesongen. Han ble en spiller å finne på de aldersbestemte landslagene til Uruguay og dermed begynte klubber som Arsenal, Barcelona, Chelsea og Real Madrid å vise interesse.

Real Madrid 
I juli 2016 byttet han klubb fra Peñarol til Real Madrid, hvor han ble plassert på b-laget Real Madrid Castilla. To måneder seinere debuterte Valverde for Castilla mot Real Unión, Castilla endte dessverre opp med å tape kampen. Han ble en fast spiller fra start i debut sesongen, og hans første mål for Castilla kom mot Albacete in desember 2016.

I en uttalelse ovenfor hvor viktig Valverde var for laget sa Castilla trener Santiago Solari, "Jeg er veldig fornøyd med han. Han har tilpasset seg veldig bra til klubben og omgivelsene sine. Valverde sørger alltid for at det spilles mye fotball når midtbanen har ballen."

Utlån til Deportivo La Coruña 
Den 22. juni 2017, ble Valverde lånt ut til det daværende La Liga laget Deportivo de La Coruña på en et-års avtale. Han debuterte for Deportivo den 10. september 2017 som innbytter for Fede Cartabia i det som endte opp som et 2-4 tap mot Real Sociedad.

Valverde spilte 24 kamper den sesongen, men det var ikke nok for Deportivo rykket dessverre ned.

Tilbake i Real Madrid 
Etter å ha vert utlånt startet Valverde oppkjøringen til sesongen 2018/2019 med Real Madrid. Valverde imponerte den nye treneren Julen Lopetegui og var etter det å finne på benken samt i startelveren ut sesongen. Etter en godkjent sesong med Real Madrid fikk Valverde sitt store gjennombrudd høsten 2019. Hans hurtighet, defensive og offensive kvaliteter på midtbanen førte til at han spilte mange kamper fra start og ble sett på som en av de viktigste spillerne til Real Madrid. Hans første La Liga mål kom den 9. november 2019 i en 4–0 seier mot SD Eibar.

Den 12. januar 2020 taklet Valverde Atletico Madrids spiss Alvaro Morata i de siste minuttene i ekstraomgangene i Supercopa España og fikk dermed et direkte rødt kort. Men han stoppet det som mange mener var et nesten garantert mål. Real Madrid endte opp med vinne på straffekonk og Valverde fikk kampens spiller trofeet og masse skryt fra fotball verden.

Landslagskarriere  
Federico Valverde fikk sølvballen under FIFA U-20 VM i 2017 etter hans strålende mesterskap. Uruguay endte opp på den sure fjerdeplassen. 

Den 5. september 2017 debuterte Valverde for landslaget til , og hans første landslagsmål kom senere i en kamp mot .

I mai 2018 ble Valverde tatt ut som en av de 26 spillerne som skulle representere Uruguay under VM i Russland 2018.

Han ble tatt ut i s tropp til VM i fotball 2022 i Qatar.

Kontroverser 
Under FIFA U-20 VM 2017 i kvartfinalene i en kamp mot Portugal scoret Valverde en straffe og feiret med å myse med øynene sine. Dette ble oppfattet som rasistisk av vertsnasjonen Sør-Korea, og førte til at Valverde fikk mye kritikk av fotballverden. Han har seinere forklart at det var en gest til hans venn og agent "el Chino" Saldavia.

Referanser

Eksterne lenker 
 

Uruguayanske fotballspillere
Spillere i Fotball-VM 2022
Fotballspillere for CA Peñarol
Fotballspillere for Real Madrid Castilla
Fotballspillere for Real Madrid CF
Fotballspillere for Deportivo de La Coruña